input: KOMISJONI DELEGEERITUD MÄÄRUS (EL) nr 1040/2014,
  25. juuli 2014,
  millega muudetakse nõukogu direktiivi 2001/112/EÜ (toiduks ettenähtud puuvilja ja marja mahlade ning teatavate samalaadsete toodete kohta) I lisa tehnika arenguga kohandamiseks
  EUROOPA KOMISJON,
  võttes arvesse Euroopa Liidu toimimise lepingut,
  võttes arvesse nõukogu 20. detsembri 2001. aasta direktiivi 2001/112/EÜ toiduks ettenähtud puuvilja ja marja mahlade ning teatavate samalaadsete toodete kohta, (1) eriti selle artiklit 7,
  ning arvestades järgmist:
  (1)
  Direktiiviga 2001/112/EÜ on antud komisjonile õigus võtta vastu delegeeritud õigusakte kõnealuse direktiivi lisade, välja arvatud I lisa I osa ja II lisa muutmise kohta, et viia kõnealuse direktiivi lisad kooskõlla asjaomastes rahvusvahelistes standardites tehtavate muudatustega ning võtta arvesse tehnika arengut.
  (2)
  Direktiivi 2001/112/EÜ I lisas on esitatud toodete nimetused, määratlused ja omadused. Kõnealuse lisa II osa 3. punktiga on reguleeritud lubatud töötlemisviisid ja -ained. Tänu tehnika arengule on nüüd mahlade selituseks kättesaadavad uued ained. Need ained koosnevad taimsetest valkudest, mis on saadud nisust, hernestest või kartulitest. Kõnealused ained võivad olla alternatiiviks praegu lubatud ainele želatiin, mis on saadud loomsetest saadustest.
  (3)
  Selleks et võtta arvesse tehnika arengut, tuleks uute ainete lisamiseks muuta direktiivi 2001/112/EÜ I lisa II osa 3. punkti,
  ON VASTU VÕTNUD KÄESOLEVA MÄÄRUSE:
  Artikkel 1
  Direktiivi 2001/112/EÜ I lisa II osa 3. punkti lisatakse järgmine taane:
  „-
  nisust, hernestest või kartulitest saadud taimsed valgud selitamiseks”
  Artikkel 2
  Käesolev määrus jõustub kolmandal päeval pärast selle avaldamist Euroopa Liidu Teatajas.
  Käesolev määrus on tervikuna siduv ja vahetult kohaldatav kõikides liikmesriikides.
  Brüssel, 25. juuli 2014